**MESTNA OBČINA LJUBLJANA**, Mestni trg 1, Ljubljana, ki jo zastopa župan Zoran Janković

matična številka: 5874025000

identifikacijska številka za DDV: SI67593321

(v nadaljevanju: MOL)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga/jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_

ID številka za DDV/davčna številka: \_\_\_\_\_\_\_\_\_\_\_\_\_\_\_\_

(v nadaljevanju: prejemnik)

skleneta naslednjo

# P O G O D B O

**o sofinanciranju programov in/ali projektov v MOL v letu 2017 s področja podpornih storitev v vzgoji in izobraževanju ter prostem času otrok**

1. člen

S to pogodbo bo MOL sofinanciral naslednje programe in projekte s področja podpornih storitev v vzgoji in izobraževanju ter prostem času otrok:

|  |
| --- |
| **Naslov programov in/ali projektov** |
| **Vsebinsko področje** |
|  |

prejemnik pa bo izvedel v zgornji tabeli tega člena navedene programe in projekte (v nadaljevanju: programi in projekti), ki so bili izbrani s sklepom št. \_\_\_\_\_\_\_\_\_\_\_\_ z dne \_\_\_\_\_\_\_\_ (v nadaljevanju: sklep) na podlagi Javnega razpisa za sofinanciranje programov in/ali projektov v MOL v letu 2017 s področja podpornih storitev v vzgoji in izobraževanju ter prostem času otrok (Uradni list RS, št.\_\_\_ z dne \_\_\_\_\_\_\_\_\_; v nadaljevanju: javni razpis).

Prejemnik se zavezuje, da bo programe in projekte izvedel v skladu s svojo prijavo na javni razpis številka \_\_\_\_\_\_\_\_ (v nadaljevanju: prijava), ki je kot priloga sestavni del te pogodbe, najkasneje do 31. 12. 2017.

2. člen

MOL in prejemnik se dogovorita, da bo MOL, v skladu s sklepom, za sofinanciranje programov in projektov prispevala sredstva za izvedbo programov in projektov v letu 2017 v skupni višini največ do \_\_\_\_\_\_\_ EUR, kot izhaja iz spodnje tabele (vsi zneski so v EUR):

|  |  |  |  |  |
| --- | --- | --- | --- | --- |
| **Naslov programa ali projekta** | **Celotna vrednost prijavljenega programa ali projekta** | **Priznana vrednost programa ali projekta s strani MOL** | **Sofinanciranje v % (od priznane vrednosti programa ali projekta)** | **Odobreni znesek sofinanciranja s strani MOL** |
|  |  |  |  |  |
| **Skupaj** |  |  |  |  |

V primeru, da bodo dejanski (končni) stroški izvedbe programov in projektov nižji od priznane vrednosti programov in projektov iz tega člena, se delež sofinanciranja MOL sorazmerno zniža.

3. člen

MOL bo sredstva za sofinanciranje izvajanja programov in projektov v dogovorjeni višini \_\_\_\_\_\_\_\_\_\_\_\_\_EUR iz prejšnjega člena te pogodbe (v nadaljevanju: dogovorjena višina sredstev) nakazala na prejemnikov transakcijski račun št. SI56\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in to na naslednji način:

1. **Za vsebinska področja B in D**:

* do 70 % dogovorjene višine sredstev, glede na porabo sredstev, prikazano v finančnem delu prvega delnega poročila, 30. dan po prejemu prvega zahtevka za izplačilo in prvega delnega poročila o opravljenem delu, ki mora vsebovati opis vsebine že opravljenega dela in obračun dotedanjih stroškov izvajanja programov in projektov oz. priprav nanje, s priloženimi fotokopijami računov oz. drugih računovodskih listin, ki izkazujejo nastanek stroškov za izvajanje programov in projektov za znesek sofinanciranja iz proračuna MOL;
* razliko med celotno vrednostjo dogovorjene višine sredstev in izplačilom prvega obroka iz prejšnje alineje tega člena 30. dan po prejemu drugega zahtevka za izplačilo in drugega delnega ali končnega poročila o opravljenem delu, ki morata vsebovati opis vsebine opravljenega dela po tej pogodbi in obračun stroškov za izvedbo programov in projektov. K poročilu morajo biti predložene fotokopije računov oz. drugih računovodskih listin, ki izkazujejo nastanek stroškov za izvajanje programov in projektov za znesek sofinanciranja iz proračuna MOL.

Če zadnji dan plačilnega roka sovpada z dnem, ko se po zakonu ne dela, se za zadnji dan plačilnega roka šteje naslednji delovni dan.

MOL bo sredstva za sofinanciranje izvajanja programov in projektov v celotni dogovorjeni višini sredstev nakazala na prejemnikov transakcijski račun v primeru, da prejemnik z izvedbo programov in projektov zaključi pred 31. 5. 2017. V tem primeru mora prejemnik na naslov Mestna občina Ljubljana, Mestni trg 1, 1000 Ljubljana, za Oddelek za predšolsko vzgojo in izobraževanje v roku 10 dni od zaključka programov in projektov dostaviti **zahtevek za izplačilo sredstev in končno poročilo o opravljenem delu**, ki mora vsebovati opis vsebine opravljenega dela in obračun stroškov za izvedbo programov in projektov. K zahtevku za izplačilo sredstev morajo biti predložene fotokopije računov oz. drugih računovodskih listin, ki izkazujejo nastanek stroškov za izvajanje programov in projektov za znesek sofinanciranja iz proračuna MOL, ter dokazila o plačilu teh stroškov (potrjen računovodski izpis, bančno potrdilo o plačilu ipd.), ki se glasijo na prejemnika. Na zahtevku mora biti obvezno navedena številka pogodbe C7560-XX-XXXXXX, sicer bo MOL zahtevek zavrnil kot nepopoln.

*(Opomba: ta določba velja, če bo prejemnik zaključil z izvajanjem programov in projektov do 31. 5. 2017)*

Prejemnik mora najkasneje do **31. 5. 2017** na naslov Mestna občina Ljubljana, za Oddelek za predšolsko vzgojo in izobraževanje, Mestni trg 1, 1000 Ljubljana, dostaviti **zahtevek za izplačilo prvega obroka in delno poročilo o izvajanju programov in projektov**, **zahtevek za izplačilo drugega obroka in končno poročilo** pa najkasneje do **10. 10. 2017**. K vsakemu zahtevku za izplačilo sredstev morajo biti predložene fotokopije računov oz. drugih računovodskih listin, ki izkazujejo nastanek stroškov za izvajanje programov in projektov za znesek sofinanciranja iz proračuna MOL, ter dokazila o plačilu teh stroškov (potrjen računovodski izpis, bančno potrdilo o plačilu ipd.), ki se glasijo na prejemnika. Na zahtevku mora biti obvezno navedena številka pogodbe C7560-XX-XXXXXX, sicer bo MOL zahtevek zavrnil kot nepopoln.

*(Opomba: ta določba velja, če bo prejemnik zaključil z izvajanjem programov in projektov do 30. 9. 2017)*

Prejemnik mora najkasneje do **31. 5. 2017** na naslov Mestna občina Ljubljana, Mestni trg 1, 1000 Ljubljana, za Oddelek za predšolsko vzgojo in izobraževanje, dostaviti **zahtevek za izplačilo prvega obroka in prvo delno poročilo o izvajanju programov in projektov**, najkasneje do **10. 10. 2017** pa mora dostaviti **zahtevek za izplačilo drugega obroka in drugo delno poročilo o izvajanju programov in projektov**, skupaj z oceno potrebnih aktivnosti za dokončno izvedbo programov in/ali projektov in oceno predvidenih stroškov za dokončno izvedbo programov in/ali projektov. K vsakemu zahtevku za izplačilo sredstev morajo biti predložene fotokopije računov oz. drugih računovodskih listin, ki izkazujejo nastanek stroškov za izvajanje programov in projektov za znesek sofinanciranja iz proračuna MOL, ter dokazila o plačilu teh stroškov (potrjen računovodski izpis, bančno potrdilo o plačilu ipd.), ki se glasijo na prejemnika. Izjema so stroški, ki bodo nastali od 1. 10. 2017 do 31. 12. 2017, kjer mora prejemnik k drugemu zahtevku priložiti **fotokopije predračunov oz. ponudb za predvidene stroške, ki naj bi nastali do 31. 12. 2017. ..** Na zahtevku mora biti obvezno navedena številka pogodbe C7560-XX-XXXXXX, sicer bo MOL zahtevek zavrnil kot nepopoln. Prejemnik bo programe in projekte izvajal v skladu s predloženim planom dela in bo najkasneje do **31. 1. 2018** oddal **končno vsebinsko in finančno poročilo** o celotnem izvajanju programov in projektov ter celoten obračun stroškov za njihovo izvajanje, kateremu bo priložil fotokopije preostalih računov oz. drugih računovodskih listin, ki izkazujejo nastanek stroškov za izvajanje programov in projektov v obdobju od 1. 10. 2017 do 31. 12. 2017, ter dokazila o plačilu teh stroškov (potrjen računovodski izpis, bančno potrdilo o plačilu ipd.), ki se glasijo na prejemnika.

*(Opomba: ta določba velja, če bo prejemnik zaključil z izvajanjem programov in projektov po 30. 9. 2017 do vključno 31. 12. 2017)*

1. **Za vsebinska področja A, C, E:**

MOL bo sredstva za sofinanciranje izvajanja programov in projektov v celotni dogovorjeni višini sredstev nakazala na prejemnikov transakcijski račun 30. dan po prejemu popolnega zahtevka za izplačilo ter popolnega poročila, ki mora vsebovati opis vsebine izvedenega dela in obračun stroškov za izvedbo programov in projektov, skupaj s priloženimi fotokopijami računov oz. drugih računovodskih listin, ki izkazujejo nastanek stroškov za izvajanje programov in projektov za znesek sofinanciranja iz proračuna MOL, ter dokazila o plačilu teh stroškov (potrjen računovodski izpis, bančno potrdilo o plačilu ipd.), ki se glasijo na prejemnika.

Prejemnik je dolžan predložiti MOL **zahtevek za izplačilo sredstev in poročilo** najkasneje do **10. 10. 2017**, na naslov Mestna občina Ljubljana, Mestni trg 1, 1000 Ljubljana , za Oddelek za predšolsko vzgojo in izobraževanje,. K zahtevku za izplačilo sredstev morajo biti priložene fotokopije računov oz. drugih računovodskih listin, ki izkazujejo nastanek stroškov za izvajanje programov in projektov za znesek sofinanciranja iz proračuna MOL, ter dokazila o plačilu teh stroškov (potrjen računovodski izpis, bančno potrdilo o plačilu ipd.), ki se glasijo na prejemnika. Na zahtevku za izplačilo mora biti obvezno navedena številka pogodbe C7560-XX-XXXXXX, sicer bo MOL zahtevek zavrnil kot nepopoln.

*(Opomba: ta določba velja, če bo prejemnik zaključil z izvajanjem programov in projektov do 30. 9. 2017)*

V primeru, da bo prejemnik v skladu s predloženim planom dela programe in projekte izvajal tudi po 30. 9. 2017, je dolžan predložiti **zahtevek za izplačilo in poročilo**, skupaj z oceno potrebnih aktivnosti za dokončno izvedbo programov in/ali projektov in oceno predvidenih stroškov za dokončno izvedbo programov in/ali projektov, najkasneje do **10. 10. 2017**, na naslov Mestna občina Ljubljana, za Oddelek za predšolsko vzgojo in izobraževanje, Mestni trg 1, 1000 Ljubljana. K zahtevku za izplačilo sredstev morajo biti priložene fotokopije računov oz. drugih računovodskih listin, ki izkazujejo nastanek stroškov za izvajanje programov in projektov za znesek sofinanciranja iz proračuna MOL, ter dokazila o plačilu teh stroškov (potrjen računovodski izpis, bančno potrdilo o plačilu ipd.), ki se glasijo na prejemnika. Izjemoma mora prejemnik za stroške, ki bodo predvidoma nastali od 1. 10. 2017 do 31. 12. 2017, k **zahtevku za izplačilo in delnemu poročilu priložiti** **fotokopije predračunov oz. ponudb za predvidene stroške, ki bodo nastali do 31. 12. 2017.** Na zahtevku mora biti obvezno navedena številka pogodbe C7560-XX-XXXXXX, sicer bo MOL zahtevek zavrnil kot nepopoln. Prejemnik bo programe in projekte izvajal v skladu s predloženim planom dela in bo najkasneje do **31. 1. 2018** oddal **končno vsebinsko in finančno poročilo** o celotnem izvajanju programov in projektov ter celoten obračun stroškov za njihovo izvajanje, kateremu bo priložil fotokopije preostalih računov oz. drugih računovodskih listin, ki izkazujejo nastanek stroškov za izvajanje programov in projektov v obdobju od 1. 10. 2017 do 31. 12. 2017, ter dokazila o plačilu teh stroškov (potrjen računovodski izpis, bančno potrdilo o plačilu ipd.), ki se glasijo na prejemnika.

*(Opomba: ta določba velja, če bo prejemnik zaključil z izvajanjem programov in projektov po 30. 9. 2017 do vključno 31. 12. 2017)*

Vsak zahtevek za izplačilo sredstev in delno in/ali končno poročilo morata biti poslana **hkrati in v eni ovojnici,** vendar kot **ločena dokumenta, vsak s svojimi prilogami**, ki so navedene v tem členu. **Zahtevki za izplačilo sredstev, ki bodo poslani po 10. 10. 2017** oz. ne bodo dopolnjeni v postavljenem roku, **bodo zavrnjeni, saj je izplačilo sredstev možno le v letu 2017.**

Zahtevki za izplačilo sredstev in poročila iz tega člena morajo biti pripravljeni v skladu z obrazci iz razpisne dokumentacije javnega razpisa in skupaj s prilogami veljajo kot listine, ki so podlaga za izplačilo pogodbenih obveznosti.

Sredstva se po tej pogodbi črpajo v letu 2017, po sprejemu proračuna MOL za leto 2017. MOL si pridržuje pravico do znižanja dodeljene višine sredstev za projekte in programe v primeru, da se razpoložljiva sredstva spremenijo v postopku sprejemanja rebalansa proračuna MOL za leto 2017, kar je predmet dodatka k pogodbi o sofinanciranju.

4. člen

Prejemnik mora za znesek sofinanciranja programov in projektov s strani MOL ob vsakem zahtevku za izplačilo in poročilu o izvajanju programov in projektov predložiti MOL fotokopije računov oziroma drugih knjigovodskih listin, ki vsebinsko utemeljujejo nastale stroške, ter dokazila o plačilu (potrjen računovodski izpis, bančno potrdilo o plačilu ipd.), ki se glasijo na prejemnika in naslov programov in projektov. Samo dejansko nastali in plačani stroški (izdatki) v času trajanja programov in projektov, z dokazili o plačilu, se štejejo za upravičene za sofinanciranje. Neupravičeni stroški izvedbe programov in projektov vedno predstavljajo breme, ki ga nosi prejemnik.

Da so stroški v okviru teh programov in projektov upravičeni:

* morajo biti s projektom oziroma programom neposredno povezani,
* morajo biti nujno potrebni za njegovo/njihovo izvajanje,
* morajo biti v skladu s cilji projekta oziroma programa;
* morajo biti določeni v prijavi prejemnika;
* morajo dejansko nastati in biti plačani v obdobju porabe sredstev po tej pogodbi, prejemnik pa mora predložiti in hraniti dokazila o plačilu;
* morajo biti v skladu z načeli dobrega finančnega poslovanja, zlasti glede cenovne primernosti in stroškovne učinkovitosti;
* morajo temeljiti na verodostojnih knjigovodskih in drugih listinah, ki se glasijo na prejemnika;
* morajo biti izkazani v skladu z veljavnimi predpisi;
* niso in ne bodo financirani od drugih sofinancerjev programov in projektov.

5. člen

V primeru, da prejemnik ne predloži poročila iz 3. člena te pogodbe v pogodbeno določenem roku, MOL pisno pozove prejemnika k predložitvi poročila in določi nov rok za predložitev poročila. Če prejemnik ne predloži poročila v zahtevanem roku, MOL lahko odstopi od pogodbe. V tem primeru je prejemnik dolžan povrniti MOL vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila.

MOL bo prejeto poročilo potrdila v 30 dneh od prejema ali pa bo v tem roku prejemnika pisno obvestila o svoji zahtevi za dopolnitev oz. spremembo poročila.

Če MOL sklene, da je potrebno poročilo dopolniti oz. spremeniti, določi prejemniku primeren rok, v katerem mora le-ta predložiti dopolnjeno ali spremenjeno poročilo.

Če prejemnik ne predloži dopolnjenega ali spremenjenega poročila o opravljenem delu oz. porabi sredstev v zahtevanem roku ali če dopolnjeno ali spremenjeno poročilo še vedno ne bo ustrezno, MOL lahko odstopi od te pogodbe. V tem primeru je prejemnik dolžan povrniti MOL vsa prejeta sredstva, skupaj z zakonitimi obrestmi od dneva prejetja sredstev do dneva vračila.

Skrbnik pogodbe na strani MOL bo ob predložitvi končnega poročila preveril skladnost višine dodeljenih proračunskih sredstev MOL z višino dejanskih stroškov za izvedbo programov in projektov. V primeru, da MOL ugotovi, da je bilo prejemniku izplačano več sredstev, kot jih je dejansko porabil za izvedbo programov in projektov, da je delež financiranja programov in projektov s strani MOL višji, kot je dogovorjeno s to pogodbo, ali da sredstva niso bila uporabljena za namen, dogovorjen s to pogodbo, se prejemnik zavezuje, da bo MOL povrnil neupravičeno prejeta sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 dni od prejema pisnega poziva MOL za povrnitev sredstev.

6. člen

Prejemnik se zavezuje, da bo z izvedbo programov in projektov zagotovil rezultate v skladu s prijavo iz 1. člena te pogodbe in da bo sredstva, pridobljena po tej pogodbi, uporabil izključno za namen, za katerega so mu bila dodeljena.

7. člen

V primeru, da nastopijo okoliščine, ki utegnejo vplivati na terminsko in/ali vsebinsko in/ali finančno izvedbo programov in projektov, za katere so dodeljena sredstva proračuna MOL, mora prejemnik nemudoma oz. najkasneje v 8 dneh od nastanka okoliščine pisno obrazložiti in utemeljiti svoj predlog za spremembo terminske in/ali vsebinske in/ali finančne izvedbe programov in projektov glede na predviden terminski in/ali vsebinski in/ali finančni plan. V nasprotnem primeru prejemnik izgubi pravico do nadaljnje porabe sredstev MOL po tej pogodbi.

Prejemnik lahko predlaga spremembo programov in projektov samo v obsegu in na način, ki ne pomeni bistveno drugačne terminske oziroma vsebinske oziroma finančne izvedbe glede na predvideni terminski in/ali vsebinski in/ali finančni plan programov in projektov.

MOL glede na spremenjene okoliščine oceni, ali še vztraja pri dogovorjenem obsegu sofinanciranja programov in projektov iz te pogodbe, zmanjša delež sofinanciranja po tej pogodbi ali pa odstopi od te pogodbe. V primeru, da MOL zmanjša delež sofinanciranja programov in projektov iz te pogodbe, se pogodbeni stranki dogovorita o novih pogojih v obliki pisnih dodatkov k tej pogodbi.

Spremembe se ne morejo nanašati na prenos programov in projektov ali izplačil v leto 2018.

8. člen

Prejemnik se zaveže, da bo o morebitnih spremembah svojih podatkov iz te pogodbe (naziv, naslov, transakcijski račun, zastopnik, odgovorni predstavnik za izvajanje te pogodbe) sproti pisno obveščal MOL.

9. člen

MOL in prejemnik se dogovorita, da so za izvajanje te pogodbe odgovorni naslednji pooblaščeni predstavniki:

* na strani MOL z Oddelka za predšolsko vzgojo in izobraževanje, Odsek za izobraževanje Melita Oven, ki je skrbnica pogodbe, e-mail:\_\_\_\_\_\_\_\_\_, tel:\_\_\_\_\_\_
* na strani prejemnika \_\_\_\_\_\_\_\_\_\_\_\_\_\_\_(ime in priimek), ki je odgovorni/a nosilec/ka programa, e-mail:\_\_\_\_\_\_\_\_\_\_\_, tel:\_\_\_\_\_\_\_\_\_\_\_\_.

Pogodbeni stranki soglašata, da sme do spremembe pooblaščenega predstavnika priti izključno v primeru nastanka objektivnih okoliščin. O spremembi pooblaščenega predstavnika se pogodbeni stranki nemudoma pisno obvestita.

10. člen

V imenu MOL ima njegov pooblaščeni predstavnik pravico nadzora nad potekom izvajanja programov in projektov in nad namensko porabo dodeljenih sredstev proračuna MOL po tej pogodbi, z vpogledom v celotno dokumentacijo in obračun stroškov prejemnika v zvezi z izvedbo programov in projektov, ter pravico ugotavljati smotrnost uporabe sredstev za doseganje namena in ciljev iz te pogodbe, prejemnik pa jima je dolžan to omogočiti.

Prejemnik mora zagotoviti, da nobena od oseb, ki so povezane z izvajanjem programov in projektov, ni bila pravnomočno obsojena zaradi kaznivega dejanja zoper spolno nedotakljivost, kar mora na poziv MOL tudi izkazati z ustreznimi dokazili. V primeru, da prejemnik ne predloži ustreznih dokazil oz. da se izkaže, da so pri programih in projektih sodelovale oz. sodelujejo osebe, ki so bile kaznovane za kaznivo dejanje zoper spolno nedotakljivost, je to razlog za takojšno prekinitev pogodbe. Prejemnik mora vsa prejeta sredstva, ki so mu bila s strani MOL nakazana za izvedbo programov in projektov, vrniti na račun MOL v roku 30 dni od dneva prekinitve te pogodbe.

11. člen

MOL lahko z enostransko izjavo v pisni obliki, ki jo s priporočeno pošto s povratnico naslovi na prejemnika, odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v naslednjih primerih:

* če mu prejemnik ne omogoči nadzora v skladu z določili te pogodbe,
* če prejemnik ne predloži poročila v pogodbeno dogovorjenem roku,
* če se ugotovi, da je prejemnik nenamensko uporabil prejeta sredstva ali da jih je pridobil na podlagi neresničnih podatkov,
* če prejemnik kako drugače ne izpolnjuje svojih obveznosti iz te pogodbe.

MOL lahko odstopi od te pogodbe tudi samo v tistem delu, ki se nanaša na posamezen program ali projekt znotraj posameznega vsebinskega področja in pomeni očitno neizpolnjevanje pogodbenih obveznosti prejemnika glede tega programa ali projekta znotraj posameznega vsebinskega področja. To pomeni, da ta pogodba preneha veljati samo v delu, ki se nanaša na posamezen program ali projekt znotraj posameznega vsebinskega področja, v preostalem delu pa pogodba ostane v veljavi. MOL v temu primeru zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, in sicer samo za posamezen program ali projekt znotraj posameznega vsebinskega področja, od katerega odstopa v okviru te pogodbe.

Odstop od te pogodbe učinkuje z dnem prejetja izjave o odstopu, ki jo MOL v skladu s prvim odstavkom tega člena pošlje prejemniku.

12. člen

Prejemnik se zavezuje, da bo v celoti in dosledno upošteval 10. člen Odloka o grbu, zastavi in imenu Mestne občine Ljubljana ter znaku Ljubljana (Uradni list RS, št. 32/12) in njegove morebitne spremembe. Prejemnik je dolžan pri objavah in predstavitvah programa/projekta iz te pogodbe oz. pri vseh drugih oblikah javnega nastopanja in izdajanja publikacij, promocijskega in drugega informativnega gradiva v zvezi z njim navesti, da je njegovo izvajanje sofinanciral MOL. V primeru objave simbolov sofinancerjev mora prejemnik objaviti tudi grb s pripisom Mestna občina Ljubljana.

13. člen

V primeru, da je pri izvedbi **javnega razpisa** za izbor prejemnika po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku, zastopniku ali posredniku MOL, uslužbencu mestne uprave, funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda, ali je omogočena pridobitev nedovoljene koristi predstavniku, zastopniku ali posredniku MOL, uslužbencu mestne uprave, funkcionarju, drugi pogodbeni stranki ali njenemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

14. člen

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

15. člen

Vse spremembe in dopolnitve te pogodbe se dogovorijo v obliki pisnih dodatkov k pogodbi.

16. člen

Ta pogodba je sestavljena v treh enakih izvodih, od katerih prejme MOL dva izvoda, prejemnik pa en izvod.

17. člen

Pogodba je sklenjena in začne veljati z dnem, ko jo podpišeta obe pogodbeni stranki.

Številka pogodbe: C7560-XX-XXXXXX

|  |  |
| --- | --- |
| Številka: | Številka dok.DS: 603-XXX/XXXX-X |
| Datum: | Datum: |
|  |  |
| PREJEMNIK | Mestna občina Ljubljana |
|  |  |
|  |  |
| Zastopnik/ca | Župan |
| *\_\_\_\_\_\_\_\_\_\_\_\_\_\_\_\_* | *Zoran Janković* |

Žig Žig